CELEX: 62015TA0375
Language: sk
Date: 2017-04-27 00:00:00
Title: Vec T-375/15: Rozsudok Všeobecného súdu z 27. apríla 2017 – Germanwings/Komisia („Štátna pomoc — Pomoc poskytnutá leteckej spoločnosti využívajúcej letisko Zweibrücken — Výhoda — Pripísateľnosť štátu — Povinnosť odôvodnenia — Legitímna dôvera — Prístup k dokumentom — Dokumenty súvisiace s konaním o preskúmaní štátnej pomoci — Zamietnutie prístupu k požadovaným dokumentom — Výnimka vzťahujúca sa na ochranu cieľov inšpekcií, vyšetrovania a kontroly“)

19.6.2017   
            
            
               SK
            
            
               Úradný vestník Európskej únie
            
            
               C 195/19
            
         Rozsudok Všeobecného súdu z 27. apríla 2017 – Germanwings/Komisia
   (Vec T-375/15) (1)
   
   ((„Štátna pomoc - Pomoc poskytnutá leteckej spoločnosti využívajúcej letisko Zweibrücken - Výhoda - Pripísateľnosť štátu - Povinnosť odôvodnenia - Legitímna dôvera - Prístup k dokumentom - Dokumenty súvisiace s konaním o preskúmaní štátnej pomoci - Zamietnutie prístupu k požadovaným dokumentom - Výnimka vzťahujúca sa na ochranu cieľov inšpekcií, vyšetrovania a kontroly“))
   (2017/C 195/25)
   Jazyk konania: nemčina
   
      Účastníci konania
   
   
      Žalobkyňa: Germanwings GmbH (Kolín nad Rýnom, Nemecko) (v zastúpení: A. Martin-Ehlers, advokát)
   
      Žalovaná: Európska komisia (v zastúpení: pôvodne A. Buchet, T. Maxian Rusche, R. Sauer a K. Herrman, neskôr A. Buchet, T. Rusche, K. Herrman a S. Noë, splnomocnení zástupcovia)
   
      Predmet veci
   
   Žaloba na základe článku 263 ZFEÚ jednak na čiastočné zrušenie rozhodnutia Komisie (EÚ) 2016/152 z 1. októbra 2014 o štátnej pomoci SA 27339 (12/C) (ex 11/NN) poskytnutej Nemeckom letisku Zweibrücken a leteckým spoločnostiam využívajúcim letisko (Ú. v. EÚ L 34, 2016, s. 68), a jednak na zrušenie rozhodnutia Komisie GESTDEM 2015/1288 z 11. mája 2015, ktorým sa zamieta čiastočný prístup k správnemu spisu týkajúcemu sa konania o štátnej pomoci SA.27339
   
      Výrok rozsudku
   
   
               1.
            
            
               Článok 1 ods. 2 rozhodnutia Komisie (EÚ) 2016/152 z 1. októbra 2014 o štátnej pomoci SA 27339 (12/C) (ex 11/NN) poskytnutej Nemeckom letisku Zweibrücken a leteckým spoločnostiam využívajúcim letisko v rozsahu, v akom sa týka prvej dohody uzavretej medzi Flughafen Zweibrücken GmbH a Germanwings GmbH, ako aj článok 3 ods. 4 písm. e) tohto rozhodnutia sa zrušujú.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia znáša svoje vlastné trovy konania a je povinná nahradiť tri štvrtiny trov konania, ktoré vynaložila spoločnosť Germanwings.
            
         
               4.
            
            
               Germanwings znáša jednu štvrtinu svojich vlastných trov konania.
            
         
      (1)  Ú. v. EÚ C 337, 12.10.2015.